23.10.2015

Comunicat de presă

***ANFP și ENA – curs în domeniul leadership-ului***

**Agenția Națională a Funcționarilor Publici** (ANFP) a organizat, în parteneriat cu **Şcoala Naţională de Administraţie din Franţa** (ENA), un program de formare cu tema: ***Leadership şi management în administraţia publică***. În baza unui Acord de cooperare între cele două instituţii, cu sprijinul Ambasadei Franței în România, evenimentul s-a desfășurat în perioada 19-21 octombrie 2015, la sediul Institutului Național de Statistică.

**Obiectivul evenimentului** a vizatacumularea de către participanți de cunoştinţe teoretice și practice, precum şi de competenţe relevante în domeniu, pe agenda evenimentului regăsindu-se teme precum: locul şi rolul managerului în administraţie, stabilirea obiectivelor, managementul echipei, valorificarea potenţialului fiecărui funcţionar, managementul intergeneraţional, perspectivele de evoluţie într-un mediu concurenţial din ce în ce mai puternic cu sectorul privat.

Formatorul, domnul Philippe CLERGEOT, cu o vastă experiență în administrația franceză, a facilitat transmiterea cunoștințelor, folosind exemple practice, deosebit de relevante și apreciate de către cursanți.

Cursul a reunit funcţionari publici din instituțiile administrației publice centrale.

**Prezentă în deschiderea evenimentului, doamna Sirma CARAMAN, secretar de stat în cadrul Ministerului Dezvoltării Regionale şi Administraţiei Publice a precizat că orice sistem are nevoie de profesioniști, subliniind rolul funcționarilor publici de conducere în administrația publică și a felicitat Agenția pentru inițiativă.**

**De asemenea, domnul József BIRTALAN, președintele ANFP, a subliniat că “*fiecare conducător valorează cât valorează echipa sa, de aceea Agenția, prin inițiativele și parteneriatele pe care le derulează, urmărește profesionalizarea funcționarilor publici* ”.**

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 22**